cyanic-selkie/wikianc huggingface dataset:
Kavitasjon
Kavitasjon er normalt uønsket ettersom det fører til erosjon av overflater, men også på grunn av vibrasjonen og støyen som opptrer. Det har også en uheldig effekt av å redusere effektiviteten til pumper og kompressorer. Dersom kavitasjon tillates å fortsette vil det kunne føre til at rør brister, ventiler kan miste sin funksjon, eller at roterende maskiner ødelegges.
Stendhal
Liv og virke
I Arild Haalands innledning til den norske oversettelsen av Rødt og sort ved Paul René Gauguin omtaler han kontrast mellom lidenskap og kjølig analyse: «... en begavet, ung mann, i ferd med møte livets søte forvirring... Hjerter skjelver under møtene. Ofte fyller følelsene alt. Dikteren har likevel overblikk. Det yrer av skarpsindige betraktninger. Helten gråter, men forfatteren aldri. Tvert imot. Han leder utviklingen med jernhånd.»
Kavitasjon
Kavitasjonsskader
Kavitasjonskader er et stort problem i mange sammenhenger hvor væsker transporteres, tilføres eller utnyttes for å produsere energi.
Stendhal
Liv og virke
Stendhal er realist og romantiker, men ulike de andre romantikerne, tjue år yngre enn ham selv. Han avskyr sentimentale fraser og utflytende poetisering. Chateaubriands retoriske prosa førte Stendhal over på det motsatte stilideal, til Code Napoléon, lovverket under Napoléon som trådte i kraft i 1804. Her fant han presisjon og saklighet. Den kjølige og på samme tid følsomme analyse fant sitt uttrykk i Rødt og sort. Han hadde latt seg inspirere fra en rettssak i samtiden, en mordhistorie fra hans hjembygd som vakte stor oppsikt i 1827 og fant sitt uttrykk i romanen om en ung mann som elsker to diametralt forskjellige kvinner, skyter den ene i kirken, og tar imot dødsstraffen for handlingen. Innenfor denne handlingsrammen har Stendhal lagt til en detaljert karakterstudie av en hovedfigur med mange trekk fra seg selv. Det «røde» er lidenskapen og dens irrasjonalitet som ødelegger fornuften og fører hovedpersonen til skafottet. Det «sorte» er presteveldet som forfatteren avskydde, restaurasjonens bigotteri, hykleri og klassefordommer. Hans realisme er hans beskrivelse av trivielle og motbydelige detaljer, i sitt vitebegjær. «Jeg er sikker på min oppriktighet, min sannhetsdyrkelse,» skrev han i sin selvbiografi.
Kavitasjon
Rør
Skader i rør opptrer gjerne i tilfeller hvor det er stor akselerasjon i væskestrømmen, eksempel på dette vil være tilfeller hvor den indre rørdiameteren minker. Kavitasjon kan også opptre i tilfeller hvor rørledningen har brå avbøyninger eller skarpe konturer. Tilfeller hvor væske suges opp kan også føre til at kavitasjon inntrer. Kavitasjon kan også opptre i lange rør hvor friksjonen fra rørenes overflate kan bringe trykket i væsken til under damptrykket.
Ventiler og måleinstrumenter
Ventiler kan oppleve kavitasjon. Ettersom ventiler gjerne har en annen indre diameter en rørsystemet rundt kan det oppstår akselerasjon eller trykkfall. Dette er særlig aktuelt for kontrollventiler, hvor det kan bli akselerasjon og trykkfall, hvor væsken faller under damptrykket. Når væsken igjen øker ved utløpet av ventilen vil trykket igjen øke og kavitasjon oppstår i ventilen eller i området nedstrøms av ventilen.
Stendhal
Liv og virke
Samme år som Rødt og sort kom ut, falt restaurasjonsmonarkiet. Det var til stor tilfredshet for Stendhal. Det nye styret var dog en skuffelse, men han aksepterte en stilling i diplomatiet. Fra 1831 og fram til sin død var han konsul i Civitavecchia i nærheten av Roma. Det var en posisjon som kjedet ham, lite å gjøre, men ga ham tid til å skrive, samtidig som han bodde i sitt elskede Italia.
Kavitasjon
Ventiler og måleinstrumenter
De samme årsaken kan skaper kavitasjon i måleinstrumenter plassert inni rør. Eksempel på dette kan være venturirør, hvor væsken strømmer gjennom en kort innsnevring i et rør.
Stendhal
Liv og virke
Stendhal led av ulykkelig fysisk skavanker i siste år, mens han fortsatte å skrive en del av sine mest kjente verker. Som han noterte i sin dagbok, tok han jodsalt av kalium og kvikksølv mot syfilis, noe han kan ha fått fra en prostituert i Milano. Sykdommen medførte oppsvulmete armhuler, vanskeligheter med å svelge, smerter i innskrumpete testikler, søvnløshet, svimmelhet, ulyder i ørene, pumpende puls, og «skjelving så forferdelig at han knapt kunne holde en gaffel eller en penn.» Faktisk dikterte han Kartusianerklosteret i Parma i denne ynkverdige tilstanden. Moderne medisin har vist at hans helseproblemer kunne tilskrives mer til hans forsøk på behandling enn til syfilisen i seg selv.
Junior-VM i synkronsvømming 2014
Junior-VM i synkronsvømming 2014 (junior-VM i synkronsvømming) ble arrangert i Helsingfors i Finland i 2014.
Kavitasjon
Pumper og kompressorer
Kavitasjon i pumper og kompressorer opptrer gjerne ved, men er ikke begrenset til, innløpet eller ved rotoren. Dette er gjerne på grunn av et lavt trykk ved innløpet til pumpen, ved for rask akselerasjon eller høy trykkøkning i væsken. Foruten den direkte skaden som oppstår fra kavitasjon, vil fenomenet også kunne føre til en reduksjon av pumpen eller kompressorens effektivitet.
Turbiner
Kavitasjon kan også opptre i turbiner. Væske i en turbin utnyttes ved å skape et trykktap. Dersom tapet blir for stort kan det medføre at kavitasjon opptrer.
Filippinenes kvinnelandslag i fotball
I tillegg til Asiamesterskapet, har Filippinene vært med i flere mer regionale mesterskap, som ASEAN-mesterskapet og South East Asia-lekene. Det har stort sett endt med hederlige sisteplasser.
Kavitasjon
Unngå kavitasjon
For tilfeller hvor det er ønsket å skape store trykk- eller hastighetsøkninger i en væske, slik som ved bruk av en pumpe, kan det om nødvendig bli installert en ekstra pumpe oppstrøms, og redusere trykkdifferansen på den neste pumpen.
Det er også mulighet for å unngå kavitasjon ved å kjøle ned en væske. Ved lavere temperaturer får væsker et lavere damptrykk. Lavere damptrykk vil føre til at vi kan ha et større trykktap før kavitasjon inntrer.
Det kan også unngås ved å montere flere propellblader, noe moderne ubåter har for å unngå støy ved kavitasjon.
Filippinenes kvinnelandslag i fotball
Philippine women's national football team
Mons (navn)
Mons er et norsk mannsnavn. Det er en variant av navnet Magnus, som betyr «stor». Måns er en svensk form av navnet.
Utbredelse
Mons var et populært navn på guttebarn født i Norge på 1600- og 1700-tallet og begynnelsen av 1800-tallet.
Kjente personer med navnet
Personene i listen er ordnet kronologisk etter fødselsår.
Stendhal
Liv og virke
Stendhal døde den 23. mars 1842, noen få timer etter at han hadde falt sammen fra slag på gaten i Paris. Han ble gravlagt på Cimetière de Montmartre.
Forfatterskap
Samtidens lesere kunne ikke se Stendhals storhet eller verdsette hans realistiske tid i løpet av den romantiske perioden som han levde i. Han ble ikke verdsatt før på begynnelsen av 1900-tallet. Antagelig var han forut sin tid. Det er Balzac og ikke Stendhal som er blitt stående som realismens opphav. Årsaken kan være mange, en av dem var hans stilideal, hans avsky for det pompøse og det retoriske, noe som først ble delt av flertallet langt senere. I hans samtid mente man at Stendhal ikke kunne skrive, hans stil var ikke litterær, at han ikke kunne komponere en roman, kun sette sammen en antologi av anekdoter, uten metode eller system, en litterær amatør.
Han hadde selv dedikert sitt forfatterskap til «the Happy Few» (på engelsk i originalen), det vil si «de lykkelige få». Det er ofte tolket som en listig dedikasjon til de få som kunne forstå eller verdsette hans skriving. Det kan også bli tolket som en referanse til Canto 11 i lord Byrons Don Juan som viser til «the thousand happy few» eller til «we few, we happy few, we band of brothers», en tekstlinje i William Shakespeares drama Kong Henrik V. Men Stendhals anvendelse er kanskje mest sannsynlig fra Oliver Goldsmiths Wakefield-presten (1766) ettersom han hadde pugget den utenat i prosessen å lære seg engelsk. Hos Goldsmith refererer «de lykkelige få» ironisk nok til det lille antallet mennesker som leser tittelfigurens obskure og pedantiske avhandling om monogami.
Som litteraturkritiker i avhandlingen Racine et Shakespeare (1823), var Stendhal en forkjemper for romantisk estetikk ved ufordelaktig å sammenligne reglene og komme med nedsettende anmerkninger til Racines klassisisme sett opp mot friversene og settingene til Shakespeare, og gi sin støtte til å skrive skuespill på prosa. Den tyske filosofen Friedrich Nietzsche anerkjente sin personlige gjeld til den franske forfatteren (og en av de første som gjenoppdaget ham) i Götzen-Dämmerung, oder, Wie man mit dem Hammer philosophiert (1889), på norsk kalt for Avgudenes ragnarok. Det var i referanse til Fjodor Dostojevskij som den eneste psykologen han kunne lære noe fra, hevdet at å møte Dostojevskij var «den aller vakreste hendelse i mitt liv, mer så en selv min oppdagelse av Stendhal».
I dag har Stendhals verker tiltrukket seg oppmerksomhet for deres ironi, og deres psykologiske og historiske dimensjoner. Stendhal var en begjærlig tilhenger av musikk, særlig av verkene til komponister som Cimarosa, Mozart og Rossini. Han skrev en biografi over Rossini, Vie de Rossini (1824), i dag verdsatt for dens utstrakte musikkritikk enn for dens historiske innehold.
I sine verker benyttet Stendhal tekstutdrag og sitater fra andre forfattere uten blygsel, blant annet Giuseppe Carpani, Théophile Frédéric Winckler, Sismondi og andre.
Krystallisasjon
Stendhal dyrket musikk, malerkunst og kvinner, men hans store kjærlighet, madame Dembowski, holdt ham på avstand. I sin platonske avholdenhet skrev han. I Paris i 1822 skrev han en psykologisk-analystisk avhandling om kjærligheten, De L'Amour. Her beskrev han eller sammenlignet «kjærlighetens fødsel», eller riktigere «forelskelsens teori». Det var en sjanger som ble kalt for «fysiologier» og var særlig populær i 1820-årene. Brillat-Savarin hadde utgitt den gastronomiske Smakens fysiologi (1825) og Balzac Ekteskapets fysiologi (1829). I motsetningen til disse to var Stendhals skrift ingen suksess. Han var kanskje for tidlig ute.
Disse former for skifter er preget av en kjølig, vitenskapelig beskrivende, spekket med anekdoter, og slekter på opplysningstidens encyklopedier. Det er ingen bok i å forføre, men et slags dykk ned i forelskelsens mangfoldighet hvor kjærlighetens objekt er krystallisert i sinnet, som en prosess sammenlignbar eller analog til å reise til Roma. I analogien representerer byen Bologna den uviktige middelmådighet mens Roma representerer den perfekte kjærlighet.
Når vi er i Bologna er vi helt likeglad; vi er ikke opptatt av å beundre på noe særskilt vis personen som vi kanskje en dag kan bli vanvittig opptatt av i kjærlighetens brus; selv mindre enn hva vår innbilning er tilbøyelig til å overskatte deres verdi. I et ord, i Bologna har "krystallisasjonen" ennå ikke begynt. Når reisen begynner, drar kjærligheten. Man forlater Bologna, klatrer over fjellkjeden Appenninene, og tar veien til Roma. Avskjeden, i henhold til Stendhal, har ingenting med ens vilje å gjøre, det er en instinktmessig, vilkårlig øyeblikk. Denne forvandlingsprosessen utløser reisens fire stadier:
Denne reisen, eller «krystallisasjonsprosessen», ble framstilt skjematisk av Stendhal på baksiden av et spillkort mens han hadde en samtale med Madame Gherardi på reisen til saltgruvene i Salzburg.
Stendhals syndrom
I 1817 skrev Stendhal at han ble fullstendig overveldet av den kulturelle rikdommen i Firenze, da han for første gang besøkte byen. Som han beskrev i sin bok Rome, Naples et Florence (1817):
Denne tilstanden ble diagnostisert og navngitt i 1979 av den italienske psykologen dr. Graziella Magherini, som hadde merket seg tilsvarende psykosomatiske forhold blant andre besøkende som kom for første gang til Firenze. Det innebar økende hjertebank, kvalme, svimmelhet, forvirring, og selv sansebedrag når den berørte ble utsatt for en erfaring av stor personlig betydning, særlig foran kunst eller arkitektur.
Som hyllest til Stendhal har det italienske jernbaneselskapet Trenitalia oppkalt deres nattog fra Paris til Venezia for «Stendhal Express».
Bibliografi
Stendhals korte memoer, Souvenirs d'Égotisme («Memoarer av en egoist») ble utgitt posthumt i 1892. Også utgitt var et lengre selvbiografisk verk, tynt forkledd som Livet til Henry Brulard.
Hans andre verker besto av korte fortellinger, journalistiske artikler, reiseskildringer (Promenades dans Rome, utgitt på norsk som Vandringer i Rom, 1998), en berømt samling av essayer om italiensk maleri, og biografier om flere kjente personligheter fra hans tid, som Napoléon, Haydn, Mozart, Rossini og Pietro Metastasio.
Aleina
Aleina er et musikkalbum med Outlaws, utgitt i 1983. Albumet er spilt inn i Experience Studios i Mosjøen og produsert av Nils Øybakken.
Besetning
Outlaws besto av følgende besetning på denne produksjonen:
Distribusjonsnett
Distribusjonsnett er den delen av overføringsnettet for elektrisk energi som fordeler kraft fra regionalnettet og frem til forbrukeren gjennom høyspentlinjer med spenning opp til 22 kV og lavspentlinjer med spenning som er transformert ned til 400 V eller 230 V.
Høyspent fordelingsnett
Lokalt fordeles energien til forbrukere over et høyspent distribusjonsnett hvor spenningsnivået vanligvis er 22 kV eller 11 kV. I nettransformatorer transformeres spenningen ned til lavere spenning og distribueres så videre ut til sluttforbrukerne.
Fordelingsnettet drives i hovedsak som radielle nett (strålenett), det vil si at det ikke finnes parallelle forbindelser i nettet. Linje har overstrømsvern som kobler ut ved feil som forårsaker kortslutninger. Dette kan være trær som faller over kraftlinjene, fugler eller dyr som kortslutter isolatorer, smuss på isolatorer som plutselig tenner en lysbue, hærverk og andre årsaker. En hel del av disse feilene forsvinner av seg selv bare spenningen blir koblet ut en kort tid, vanligvis under 1 sekund. Da vil lysbuen som er tent av feilen forsvinne. Vernene sørger for rask automatisk utkobling, etterfulgt av innkobling etter en kort pause. Forbrukerne vil kunne merke dette som et blink i lyset. Er derimot feilen permanent, må personell fra nettoperatøren ut for å feilsøke i nettet og reparere komponenten når den er funnet.
Struktur og oppbygging
For bruk av elektrisk energi i husholdninger, og generelt der elektriske apparater benyttes, må spenningen transformeres ned til det som kalles lavspenning. Lavspenning er etter internasjonale normer spenning under 1000 V. Og spenningsnivå avhenger av type fordelingsnett: 400 V i TN-nett, eller 230 V i IT- og TT-nett. Dette skjer i nettstasjoner eller trafokiosker som er distribuert rundt i bolig- og industriområder.
Det finnes tre hovedtyper lavspent distribusjonsnett:
Behov for utbygging av distribusjonsnettet
Et spesielt problem under utvikling i Norge er forårsaket av det store antallet elektriske biler. Norge er et av landene med flest elektriske biler i Europa. Salget i landet er så stort at det holdes for å være en drivende faktor for at bilprodusentene utvikler elbiler. Når disse bilene lades trekkes så stor effekt at det kan skape spenningsproblemer i det lavspente distribusjonsnettet. Dette gir problemer som spenningssprang, flimmer, usymmetrisk spenning og overharmoniske spenningskomponenter. En studie som er gjort for NVE i 2014 viser at opptil 40 % av distribusjonsnettet kan være for svakt. Også induksjonskomfyrer, gjennomstrømningsvannvarmere og direktestartende motorer for varmepumper er med på å skape denne typen spenningsproblemer. For øvrig beregnet NVE i en rapport i 2014 at investeringsbehovet i det lavspente distribusjonsnettet frem til 2024 er på 14,4 milliarder kroner.
I en rapport fra 2016 har NVE beregnet at dagens strømnettet takler 1,5 millioner elbiler i 2030. Forutsetningen er likevel her at mye av ladingen foregår om natten, når øvrig forbruk er lavt.
Johan Castbergs vei (Oslo)
Johan Castbergs vei (1-61, 2-68) er en vei på Trosterud i bydel Alna i Oslo. Den går fra Dr. Dedichens vei og har enkelte forgreninger før hovedløpet ender i en blindvei og en parkeringsplass.
Veien fikk navn etter politikeren Johan Castberg i 1970 etter først å ha blitt kalt vei 2597.
Galina Prozumensjtsjikova
Galina Nikolajevna Prozumensjtsjikova (russisk: Галина Николаевна Прозуменщикова; ukrainsk: Галина Миколаївна Прозуменщикова, Halyna Mykolaivna Prozumensjtsjykova; født 26. november 1948 i Sevastopol, død 19. juli 2015 i Moskva) var en sovjetisk svømmer, som i sommer-OL i 1964, i Tokyo, vant gullmedalje på 200 m brystsvømming. Hun har også to sølvmedaljer og to bronsemedaljer fra sommer-OL i 1968 i Mexico by, og sommer-OL 1972 i München. I tillegg har hun også gullmedaljer på 200 m brystsvømming fra langbane-EM i 1966 og 1970, samt gullmedalje på 100 m brystsvømming fra langbane-EM i 1970.
Pz 68
Pz 68 er en sveitsisk stridsvogn med 105 mm kanon, produsert mellom 1971 og 1974. Den etterfulgte Pz 61 i tjeneste.
Historie og utvikling
Videreutvikling av Pz 61 av den føderale sveitsiske militærindustrien ved Thun, resulterte i Pz 68. Den første prototypen sto klar i 1968. De største forskjellene var stabilisering av hovedskytset, med kraftigere motor, modifisert kraftoverføring og bredere belter.
Mellom 1971 og 1974 ble 170 Pz 68, senere kalt Pz 68 Mk 1, levert til den sveitsiske hæren. I 1977 ble 50 Mk 2 levert, disse med varmemuffe for kanonen, et system for å trekke ut karbonmonoksid av lufta og vekselstrømsdynamo. I perioden 1978–79 ble 110 Mk 3 levert. Hovedforskjellen på disse var at de tok med alle forbedringene fra Mk 1 til Mk 2, samt hadde et større tårn.
Den siste produksjonsvarianten var Mk 4, hvorav 60 ble levert i perioden 1983–84. Disse er nesten identiske til Mk 3.
Flere forskjellige andre kjøretøyer, slik som brolegger og bergepanser, ble tatt fram, og i tillegg fikk en prototype påmontert en 120 mm kanon.
Teknisk
Vognføreren sitter framme i skroget, med vognkommandøren og skytteren til høyre i tårnet og laderen til venstre.
Kanonen er en Royal Ordnance L7 105 mm, som kan eleveres fra -10° til +21°. Den kan avfyre APDS, APFSDS, HE og røykgranater.
Motoren er en MTU MB 837 Ba-500 8-sylindret dieselmotor som gir 660 hk ved 2 200 omdreininger i minuttet. Den er montert bak i skroget, sammen med girkassen. 710 liter diesel bringes med i vogna.
Jelena Janković
Jelena Janković Јелена Јанковић (født 28. februar 1985 i Beograd i Serbia) er en profesjonell kvinnelig tennisspiller.
Ana Ivanović
Ana Ivanović (serbisk: Ана Ивановић; født 6. november 1987 i Beograd) er en tidligere profesjonell kvinnelig serbisk tennisspiller.
Hun kom til finalen i Grand Slam-turneringen French Open i 2007 der hun tapte for Justine Henin 6–1, 6–2.
Hun spilte sin andre Grand Slam-finale i Australian Open 2008. I semifinalen beseiret hun Daniela Hantuchová 0–6, 6–3, 6–4. Men Ivanović tapte også denne finalen, denne gangen til Marija Sjarapova, som vant 7–5, 6–3.
I sin tredje Grand Slam-finale og andre på rad i French Open klarte hun å vinne, 6–4, 6–3, mot Dinara Safina i 2008. Dermed vant hun sin første Grand Slam-turnering, og passerte samtidig Marija Sjarapova på rankingen og ble nummer 1 på verdensrankingen.
Hun er gift med Bastian Schweinsteiger.
Wissem Hmam
Wissem Hmam (født 21. april 1981) er en tunisisk håndballspiller. Han representerte landet sitt under Sommer-OL 2012 i London, der han endte på åttendeplass med det tunisiske landslaget.
Golden Gala 2020
Golden Gala 2020 var et internasjonalt friidrettsstevne som ble arrangert på Stadio Olimpico i Roma i Italia den 17. september 2020, som en del av Diamond League 2020.
Grunnet koronaviruspandemien ble Diamond League 2020 endret, slik at det ikke ble tildelt Diamond League-poeng i de enkelte stevnene, og det ble heller ikke arrangert noen Diamond League-finale. Stevnene var derfor frittstående stevner.
Referanser
<References />
Malaury Martin
Han signerte en toårskontrakt med Sandnes i februar 2014. I 2013 spilte han for den Sveitsiske klubben Lausanne-Sport. Han har tidligere vært innom Blackpool og Middlesbrough. Han starten karrieren i Monaco.
Pol an Ionain
Pol an Ionain ( engelsk: Doolin's Cave) er en grotte nær landsbyen Doolin i grevskapet Clare i Irland. Grotten er kjent for en fritthengende stalaktitt på 6,54 meter, som skal være den lengste i sitt slag på den nordlige halvkule.
Nordvoll skole
Nordvoll skole er Norges eneste spesialskole for elever med autisme. Den ligger på Trosterud i bydel Alna i Oslo. Skolen har plass til 62 elever fordelt på hele det 13-årige skoleløpet. Elevene er fordelt på 9 aldersblandet baser og aktivitetsskole.
Skolens kompentanseteam kurser og veileder internt på skolen og ut til alle skoler i Oslo som har elever med autismespekterdiganoser. Kompetenseteamet kan også selge tjenester ut av Osloskolen. Senter for tidlig intervensjon STI tilbyr ABA-velledning til barnehagene og 1.-4. trinn i skolen STI skole.
Serie A 1994–1995
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Filippos Sakhinidis
Filippos Sakhinidis (gresk: Φίλιππος Σαχινίδης, født 27. mars 1963 i Vancouver) er en gresk økonom og politiker (PASOK). Han er fra 21. mars 2012 finansminister i Hellas i regjeringen til Loukas Papadimos. Han ble innvalgt til Hellas' parlament i 2007 og senere gjenvalgt i 2009.
Barbara Pravi
Barbara Pravi (født 10. april 1993 i Paris i Frankrike) er en fransk sanger, låtskriver og skuespiller. I 2015 signerte hun platekontrakt med Capitol Music France og har siden utgitt to EP-er: Barbara Pravi (2018) og Reviens pour l'hiver (2020). Som låtskriver har hun skrevet sanger for en rekke artister, blant andre Yannick Noah, Julie Zenatti, Chimène Badi og Jaden Smith. Hun komponerte låten «J'imagine» av Valentina, som vant Junior Eurovision Song Contest 2020. Pravi representerte Frankrike i Eurovision Song Contest 2021 med sangen «Voilà». Hun endte på andreplass bak Italia, og dette var Frankrikes beste plassering i konkurransen på 30 år.
Bakgrunn
Pravi ble født inn i en musikerfamilie i Paris 10. april 1993. Pravis farfar er serbisk, mens moren er iransk. Etternavnet stammer fra det serbiske ordet «prava» (autentisk), og er en hyllest til hennes serbiske farfar.
2014–2018: Tidlig karriere
Pravi innledet musikkarrieren sin i 2014 etter å ha møtt den franske musikeren Jules Jaconelli. Sammen begynte de å skrive låter, og året etter signerte hun kontrakt med selskapet Capitol Music France. Hun skrev filmmusikken til den franske versjonen av den sveitsiske filmen Heidi, og senere fikk hun rollen som Solange Duhamel i musikalen Un été 44 i november 2016. Der fremførte hun sanger skrevet av Jean-Jacques Goldman, Charles Aznavour og Maxime Le Forestier.
I 2017 slapp hun sin første offisielle singel, «Pas grandir». Singelen var også med på hennes selvtitulerte debut-EP som kom ut året etter. I 2017 hadde hun også en rolle i tv-filmen La Sainte famille, som ble sendt på France 2 i desember 2019. Fra 2017 til 2018 deltok Pravi i turneen 55 Tour, som oppvarmings- og støtteartist for sangeren Florent Pagny. Utover i 2018 gikk Pravi over til å opptre med mer tradisjonell fransk musikk i chanson-stil, i motsetning til popmusikken som dominerte hennes første utgivelser.
I tillegg til å skrive egne låter, har Pravi også komponert låter for andre artister – blant andre Yannick Noah, Julie Zenatti, Chimène Badi og Jaden Smith.
2019–: Eurovision-suksess
I 2019 dukket Pravi første gang opp i Eurovision Song Contest-sammenheng etter å ha komponert sangen «Bim bam toi» for den franske ungdomsartisten Carla. Sangen komponerte hun sammen med den franske musikeren Igit, og sangen representerte Frankrike i Junior Eurovision Song Contest 2019 i Gliwice, der den kom på femteplass. Etter konkurransen fikk låten stor suksess på TikTok. Etter suksessen med «Bim bam toi», ga Pravi senere ut sin andre EP, Reviens de l'hiver i februar 2020.
I 2020 skrev Pravi og Igit på nytt det franske bidraget til Junior Eurovision. Sangen, «J'imagine», ble fremført av barneartisten Valentina, og vant Junior Eurovision Song Contest 2020 i Warszawa. Dette var første gang Frankrike vant konkurransen. Senere samme år ble Pravi kunngjort som en av deltakerne til den franske musikkonkurransen Eurovision France, c'est vous qui décidez!. Vinneren av konkurransen får representere Frankrike i Eurovision Song Contest 2021. Hun vant den franske finalen 30. januar 2021, med sangen «Voilà», og fikk dermed representere Frankrike i Eurovision Song Contest 2021 i Rotterdam. Kringkasteren France Télévisions hadde flere ganger tidligere bedt henne representere landet i Eurovision Song Contest, men Pravi avslo fordi hun følte «hun ikke var klar».
Privatliv
Pravi har engasjert seg sterkt i kampen mot vold mot kvinner, etter selv å ha blitt utsatt for det samme. Hun har flere ganger bidratt i en rekke musikkprosjekter for å fremme kvinners rettigheter. Pravi har hentet musikalsk inspirasjon fra artister som Barbara, Jacques Brel, Georges Brassens, Françoise Hardy og Aragon.
Ola D. Gløtvold
Ola Dagfinn Gløtvold (født 1. juni 1949 i Engerdal) er en norsk politiker (Sp). Han var stortingsrepresentant fra Hedmark 1993–2005, og ordfører i Engerdal i perioden 1987–1991.
Gløtvold er utdannet ved Jønsberg landbruksskole i 1976 og har siden drevet gården Nordre Gløtvold i Engerdal.
Han var vararepresentant til Stortinget i perioden 1973–1977 for en fellesliste av Sp, KrF og V. Han satt i kommunestyret i Engerdal 1971–91, og i fylkestinget i Hedmark 1975–93, de to siste periodene i fylkesutvalget.
EM i terrengsykling 2017
EM i terrengsykling 2017 ble arrangert i Darfo Boario Terme i Italia fra 27. til 30. september 2017.
Desroches
Desroches er ei øy i Amirantene tilhørende Seychellene i Indiahavet.
Navn
Desroches er oppkalt etter mannen som var generalguvernør på Maskarenene fram til 1772, chevalier des Roches.
Geografi
Øya er den største av øyene i øygruppen Amirantene og ligger 230 km sørvest av Seychellenes hovedøy Mahé. Den er 5 km lang og 1,5 km bred. Desroches er skilt fra de øvrige øyene i Amirantene av et havdyp på opp til 1740 meters dybde.
Desroches er ei sandøy, restene av en sunket atoll som danner en lagune. I nordvest er det en bred og dyp åpning i revet og dette gjør det mulig for skip å anløpe.
Øya har 14 km strender. I sør og nordøst er strendene viktige for suppeskilpadde og karett. Kakerlakkarten Delosia ornata, den eneste stedegne arten i Amirantene, finnes på Desroches. Skogsvegetasjonen preges av introduserte arter, kokospalme og  casuarina, men noe av den opprinnelige skogen er bevart. Introduserte fugler som gråspurv, sebradue, rødvever og gråfrankolin finnes på øya.
Kjempeskilpadde er introdusert til øya, der arten ikke tidligere hadde levd. Desroches hadde i 2013 en bestand på 10–20 kjempeskilpadder, både i det fri og i fangenskap.
Historie
Øya ble først kolonisert i 1835. Det ble anlagt kokosplantasje, som i 1906 hadde en månedlig produksjon på 15–20,000 kokosnøtter. Det ble også plantet casuarina med tanke på produksjon av trekull og tømmer.
På begynnelsen av 1960-tallet var USA i samarbeid med Storbritannia på leting etter «strategiske øyer», steder egnet for flåtebaser. Flere av øyene i Seychellene ble undersøkt for en base i Indiahavet og Desroches ble kjøpt av britiske myndigheter. I 1965 ble Desroches, sammen med Aldabra og Farquhar, skilt ut fra kolonien Seychellene og slått sammen med Chagosøyene, som ble utskilt fra Mauritius, til en ny koloni kalt Det britiske territoriet i Indiahavet. Diego Garcia i Chagosøyene ble valgt til sted for militærbasen, da de andre øyene ble ansett som uegnet. Desroches, sammen med Aldabra og Farquhar, ble tilbakeført til Seychellene før landets uavhengighet i 1976.
Forvaltning
Øya regnes som en del av De ytre øyene i Seychellene, også kalt Outer Islands eller Zil Elwannyen Sesel.
Samfunn og økonomi
Folketellingen i 2002 viste et innbyggertall på 19.
Trafikken til øya går med båt eller luftvegen. Det er flystripe på øya og IDC flyr til Mahé.
Lestranicus
Lestranicus er en slekt av dagsommerfugler som tilhører undergrupper blåvinger i den store familie glansvinger (Lycaenidae).
Utseende
Små til middelsstore (vingespenn 20–25 millimeter) blåvinger. Hannens overside er blå med mørke ytterkanter, undersiden er lysgrå med mørkere grå tegninger. Hos hunnen er den blå fargen erstattet med hvitt.
Utbredelse
Slekten er utbredt i Sørøst-Asia.
Gulnakkeara
Gulnakkeara (Primolius auricollis) er en art i slekten Primolius og tilhører gruppen med araer. Arten er livskraftig (LC).
Beskrivelse
Gulnakkeara har hovedsakelig klargrønn fjærdrakt med mørkt, blålig hode, kinn og øvre del av halsen. I nakken finnes en klave av signalgule fjær, som vokser fram etter hvert som fuglene eldes. Den lange, kileformede stjerten har rød base og mørk blå tipp. Den nakne hudflekken rundt øynene er hvit. Vingene har innslag av mørk blålige fjær. Huden på føttene er blek. Den blir omkring 38 cm lang og tilhører således de mindre araene.
Utbredelse
Fuglen forekommer i det sentrale og østlige Bolivia og det nordøstre Paraguay, nord i Argentina og lengst vest i Brasil i Sør-Amerika.
Atferd og habitat
Fuglene hekker i hulrom i trestammer og trives i tropisk- og subtropisk klima med fuktig, eviggrønn skog, lokalt i høyder opp til 1 700 moh.
Junior-VM i synkronsvømming 2016
Junior-VM i synkronsvømming 2016 (junior-VM i synkronsvømming) ble arrangert i Kazan i Russland i 2016.
Rødbukara
Rødbukara (Primolius maracana) er en art i slekten Primolius og tilhører gruppen med araer. Arten er nær truet (NT) av utryddelse.
Beskrivelse
Rødbukara har hovedsakelig grønn fjærdrakt med rød buk. Hodekronen, kinnene og ytterdelen av stjerten er blåliggrønn, mens stjertbasen og buken er rød. Rundt øyene har den et bart felt med naken, hvit hud. Øynene har amberfarget iris. Undersiden av vingene er gulaktig. Fuglen er blant de mindre araene og blir typisk cirka 36–43 cm lang, målt fra hodet til tuppen av stjerten.
Utbredelse
Fuglen forekommer i det østlige Bolivia og Paraguay, det nordøstre Argentina og i Brasil i Sør-Amerika. Hvor stor populasjonen er, er det vanskelig å si noe sikkert om, men den ble estimert til mellom 2 500 og 10 000 individer.
Atferd og habitat
Fuglene hekker trolig i hulrom i trestammer, men svært lite er kjent om denne fuglens atferd i naturen. Den lever i tropisk klima med fuktig, eviggrønn skog.
Nyplatonismen, det guddomlege arbeid
Nyplatonismen, det guddomlege arbeid er en bok i Bokklubbens serie Verdens Hellige Skrifter, redigert av Ingemund T. Askeland og utgitt i 2010. Boken inneholder tekster fra nyplatonismen, slik den framsto fra 200- til 500-tallet. Tekstutvalget er gjort for å «gje eit visst innsyn i grunnleggjande trekk ved filosofien samstundes som det er lagt vekt på å presentere nyansane i den religiøse tenkinga».
Nyplatonisme var en filosofisk-religiøs retning som oppsto i senantikken på 200-tallet; den forener elementer fra nypythagoreisme, Platons filosofi og orientalsk forløsningslære. Selve begrepet nyplatonisme ble først innført i nyere tid for å identifisere og skille ut denne platonske tradisjonen som ble initiert av Plotin og i sin hedenske form vedvarte fram til 500-tallet.
Nyplatonikerne oppfattet kosmos som et hierarkisk ordnet system av værenskategorier med grader av fullkommenhet, helt ned til materien, det ondes prinsipp. Gud kan bare erkjennes i ekstasen, som er den høyeste erkjennelsesform; dernest kommer intuisjonen, og i tredje rekke den vanlige logiske tenkning. Den laveste kunnskapsform er den sansene gir oss.
Innhold
Boka har fem hovedavsnitt, hvorav det siste er størst, og omfatter halve boka. De lengste enkelttekstene er De kaldeiske orakler og Jamblikos' Om mysteria.
The Little Darling
The Little Darling er en amerikansk stumfilm fra 1909, regissert av D. W. Griffith.
Amine Bannour
Amine Bannour (født 21. februar 1990) er en tunisisk håndballspiller. Han representerte landet sitt under Sommer-OL 2012 i London, der han endte på åttendeplass med det tunisiske landslaget.
The Little Darling
Handling
Lillie driver et pensjonat som er fullt av unge ungkarer, når venn av henne skriver et brev for å si at hun sender datteren sin på besøk til Lillie.
Alle ungkarene ved pensjonatet kjøper derfor forskjellige leketøy som de tror kan passe til en liten jente, men så viser det seg at det faktisk er en attraktiv ung kvinne som er på vei dit.
Maksim Dyldin
Maksim Sergejevitsj Dyldin (russisk:Максим Сергеевич Дылдин, født 19. mai 1987 i Perm) er en russisk sprinter. Han spesialiserer seg på 400 meter.
Karriere
I 2006 fikk han bronse på 400 meter i det russiske juniormesterskapet, og året etter ble han russisk mester på samme distanse, i seniorklassen.
Under VM i friidrett 2009 greide han ikke å kvalifisere seg til semifinalen, med tiden 45,91.
Vasilios Konstantinou
Vasilios Konstantinou (gresk: Βασίλειος Κωνσταντίνου, født 13. september 1992) er en sveitsiskfødt kypriotisk friidrettsutøver som konkurrerer i høydehopp. Han har flere gullmedaljer fra Balkanmesterskapet i friidrett og De europeiske småstatslekene.
2009-2010
Konstantinou deltok i Ungdoms-VM i friidrett 2009 i Italia, der han satte personlig rekord i kvalifiseringsrunden, med 2,07 meter, som var 15. beste resultat, men han nådde ikke finalen. Han deltok i European Youth Summer Olympic Festival 2009, og kom der på sjuendeplass i finalen, med 2,04 meter.
I Junior-VM i friidrett 2010 hoppet han 2,05 i kvalifiseringsrunden, som ga 14.-plass i kvalifiseringsgruppe A, og han gikk ikke til finalen.
Han konkurrerte ikke i 2011 og 2012.
2013
Han vant høydehopp under De europeiske småstatslekene 2013, med 2,12 meter. Kypros deltok i Second League under Lag-EM i friidrett 2013, og Konstantinou kom der på sjetteplass. Han satte personlig rekord med 2,17 i kvalifiseringsrunden under U23-EM i friidrett 2013, som var 15. beste resultat, og han gikk dermed ikke videre til finalerunden. I september deltok han i Militær-EM i friidrett i Warendorf, og kom der på fjerdeplass.
2014
I innendørssesongen 2014 kom han på andreplass i det greske mesterskapet innendørs 2014, og han kom på femteplass i Balkanmesterskapet i friidrett innendørs 2014.
Han vant høydehopp under U23-middelhavsmesterskapet i friidrett 2014, og kom på andreplass i Lag-EM i friidrett 2014, der Kypros deltok i Third League. I Samveldelekene 2014 fikk han 17. beste resultat i kvalifiseringsrunden, og hoppet ikke i finalen.
2015
Han deltok i Det europeiske småstatsmesterskapet i friidrett 2015, og vant der høydehopp med 2,18 meter. I Lag-EM i friidrett 2015 (Second League) fikk han bronse, bak Janick Klausen fra Danmark og Péter Bakosi fra Ungarn. Han fikk bronse i det greske mesterskapet utendørs, og kom på sjetteplass i Balkanmesterskapet i friidrett 2015.
2016
Konstantinou satte personlig rekord innendørs med 2,28 meter i februar, og han vant Balkanmesterskapet i friidrett innendørs 2016, der han hoppet 2,20 meter.
Han vant høydehopp under Det europeiske småstatsmesterskapet i friidrett 2016, 6 cm foran Matteo Mosconi fra San Marino. En uke senere fikk han sølv i det kypriotiske mesterskapet i friidrett, som ble arrangert i Lefkosia. I Balkanmesterskapet i friidrett 2016 vant han høydehopp.
Han deltok i EM i friidrett 2016, og satte der ny personlig rekord i kvalifiseringen med 2,25 meter. I finalen hoppet han 2,24 meter, og kom på sjetteplass.
2017
I februar vant han høydehopp under Balkanmesterskapet i friidrett innendørs 2017. I EM i friidrett innendørs 2017 fikk han niende beste resultat i kvalifiseringsrunden, men kun åtte utøvere gikk videre til finalerunden.
Utendørs vant han høydehopp under de europeiske småstatslekene 2017. Han vant høydehopp i det kypriotiske mesterskapet i juni, og representerte Kypros i Lag-EM i friidrett 2017 (Second League), der han vant høydehopp.
2018
Han deltok i Samveldelekene 2018, men greide bare 2,10 meter i kvalifiseringsrunden, og nådde dermed ikke finalen. Han kom på ellevteplass i Golden Spike i Ostrava, og kom på fjerdeplass i Middelhavslekene 2018. Han kom på andreplass i det greske mesterskapet utendørs, og fjerdeplass i Balkanmesterskapet i friidrett 2018.
Han representerer Kypros under EM i friidrett 2018.
Pausanias (kongemorder)
Pausanias var tjeneren/elskeren som myrdet Filip II av Makedonia i 336 f.Kr., muligens på oppfordring av Olympias og Aleksander den store. Han ble umiddelbart fanget og henrettet.
Trevor Bolder
Trevor Bolder (født 9. juni 1950, i Kingston upon Hull, død 21. mai 2013 ) var en engelsk musiker. Han er mest kjent som bassist i gruppene Uriah Heep, Wishbone Ash og David Bowies The Spiders from Mars.
I 1976 ble Bolder medlem av Uriah Heep hvor han erstattet John Wetton, kjent fra grupper som King Crimson, Roxy Music, Family og Asia. Bolders første periode med Uriah Heep ble relativt kort, men han rakk å bidra på albumene Firefly, Innocent Victim, Fallen Angel og Conquest før han sluttet sammen med flere andre medlemmer i 1981. Etter dette arbeidet han med Heep-keyboardist Ken Hensley på hans soloalbum Free Spirit før han ble medlem av Wishbone Ash i 1982 hvor han igjen erstattet John Wetton. Bolder spilte bass på bandets album Twin Barrels Burning og påfølgende turnéer.
I 1985 gikk han tilbake til Uriah Heep. Trevor Bolder og Woody Woodmansey var sammen med Joe Elliott og Phil Collen fra Def Leppard i bandet Cybernauts, hvor de spilte låter fra Bowie-albumene Bolder og Woodmansey medvirket på.
Kragujevac
Kragujevac (serbisk: Крагујевац;) er en by i Serbia. Det er den største byen i Šumadija region og senter for distriktet Šumadija. Byen er også den fjerde største byen i landet etter Beograd, Novi Sad og Niš.
Byen var i to perioder hovedstad da Miloš Obrenović I var regent i det 19. århundre.
Kamel Alouini
Kamel Alouini (født 6. juli 1988) er en tunisisk håndballspiller. Han representerte landet sitt under Sommer-OL 2012 i London, der han endte på åttendeplass med det tunisiske landslaget.
The Lonely Villa
The Lonely Villa er en amerikansk stumfilm fra 1909, regissert av D. W. Griffith.
Handling
Historien er sentrert rundt en gjeng tyver som lokker en mann ut av hjemmet hans, slik at de kan rane den og true hans kone og barn.
Familien forsøker deretter å barrikadere seg i hjemmet, men de kriminelle er godt rustet til å bryte seg inn.
Kathleen Nord
Kathleen Nord (født 26. desember 1965 i Magdeburg), tysk svømmer som deltok i de olympiske leker 1988 i Seoul.
Nord ble olympisk mester i svømming under Sommer-OL 1988 i Seoul. Hun vant 200 meter butterfly for damer foran sin landsmann Birte Weigang og Mary T. Meagher fra USA.
Nord ble verdensmester på 400 meter medley 1986 i Madrid.
Pelecopselaphus
Pelecopselaphus er en slekt av biller som hører til familien praktbiller (Buprestidae).
Utseende
Middelsstore, avlange, metallisk fargede praktbiller. Pronotum har en bred, grunn midtfure. Dekkvingene har noen opphøyde lengderibber.
Levevis
Som hos de fleste andre praktbiller utvikler larvene seg i død ved.
Utbredelse
Slekten er utbredt i Sør- og Mellom-Amerika.
TVA
TVA kan blant annet være en forkortelse for:
Tapalpa
Tapalpa er en landsby og en kommune i Jalisco i Mexico. Den befinner seg sør i delstaten, om lag 118 km fra Guadalajara. Landsbyen hadde 5 782 innbyggere i 2010, mens hele kommunen hadde 18 096 innbyggere.
Tapalpa har status som «Pueblo Mágico» på grunn av sin skjønnhet og vakre landskaper. Kommunen er kjent for de såkalte Piedras Bolas, noen store steiner. Selve landsbyen ligger i fjellene og er omgitt av barskog.
Navnet Tapalpa kommer fra nahuatl Tlapalpan, som betyr «Sted med farga jord».
Vinduet
Vinduet er et norsk litterært tidsskrift som inneholder essays, kritikker, reportasjer og intervjuer samt skjønnlitterære bidrag. Gyldendal Norsk Forlag er utgiver av Vinduet. Gyldendal kunngjorde i slutten av oktober 2020 at forlaget fra og med høsten 2021 ville slutte å gi ut tidsskriftet på papir, og kun publisere innhold på nett. Tidsskriftet utkom tidligere med fire papirutgaver i året. Redaktør siden 2018 er Maria Horvei. Tidsskriftet ble grunnlagt i 1947 av Harald Grieg, med Nic. Stang som første redaktør.
Historie
Den første utgaven av Vinduet utkom i 1947, med kunsthistoriker, skribent og oversetter Nic. Stang som redaktør. I sin første leder skrev Stang: «Vi vil være et vindu ut mot verden. Det betyr ikke at vil vil glemme å beskikke vårt eget hus, sette tingene på plass i våre egne stuer og lufte grundig ut når det trengs. Det trengs nemlig en grundig utluftning i vårt noe forvirrede etterkrigsåndsliv ...» Nummeret inneholdt blant annet dikt av Aslaug Vaa og Tarjei Vesaas, essayet «Øynene som ser» av Johan Borgen og en novelle av Sigurd Evensmo.
Vinduet etablerte tidlig en tradisjon for å la redaktørposten gå på omgang, ofte med store endringer i tidsskriftet som følge, etter som redaktørene som avløste hverandre sto for vidt forskjellige ideologiske syn og oppfatninger av hensikten med tidsskriftet. Siden oppstarten i 1947 har Vinduet hatt følgende redaktører:
Priser
I 2009 vant Vinduet prisen Årets tidsskrift og deretter kåringen Årets nordiske kulturtidsskrift.
Junior-VM i synkronsvømming 2018
Junior-VM i synkronsvømming 2018 (junior-VM i synkronsvømming) ble arrangert i Budapest i Ungarn i 2018.
Onsakervika
Onsakervika (i betydningen vika ved Odins åker) er ei lita vik innerst i Nordfjorden. Vika ligger ved Røysehalvøya i Hole kommune, Buskerud, og er kjent som en populær badeplass og campingplass. Ved vika er også utløpet til Storelva. Elva er i dette området grense mellom Hole og Ringerike.
Jette F. Christensen
Jette Fugelsnes Christensen (født 1. juni 1983) er en norsk tidligere politiker (Ap). Hun var stortingsrepresentant fra 2013 til 2021, og leder av Riksvalgstyret i 2021.
Onsakervika
Onsakervika har en flott sandstrand og har vært drevet som campingplass siden midten på 1960-tallet. Her finnes dessuten gode fiskemuligheter. Badeplassen er også rekreasjonsområde for lokalbefolkningen.
Jette F. Christensen
Liv og virke
Christensen var vararepresentant til Stortinget for Hordaland i perioden 2009–2013. Fra september 2010 til mai 2013 var hun fast møtende stortingsrepresentant som vara for Per Rune Henriksen mens han var statssekretær.
Ved stortingsvalget 2013 stilte Christensen til valg som 2. kandidat for Arbeiderpartiet i Hordaland. Hun ble innvalgt som én av fire Arbeiderparti-representanter fra Hordaland. Hun ble gjenvalgt med samme listeplassering ved stortingsvalget 2017. Christensen var medlem av Utenriks- og forsvarskomiteen.
Hun tok ikke gjenvalg ved stortingsvalget høsten 2021, og valgte i stedet å bli hodejeger i rekrutteringsselskapet Visindi.
Hun har studert statsvitenskap ved Universitetet i Bergen.
Hun er kjæreste med politisk redaktør i Dagens Næringsliv Frithjof Jacobsen.
Africaøyene
Africaøyene (engelsk: African Banks, fransk: Bancs Africains) er en del av øygruppa Amirantene. Den ligger i Indiahavet og tilhører Seychellene.
Geografi og naturforhold
Africaøyene er den nordligste delen av Amirantene og ligger 220 km vest for Seychellenes hovedøy Mahé. Øyene regnes som en del av De ytre øyene i Seychellene, også kalt Outer Islands eller Zil Elwannyen Sesel.
Øya som er tilbake, North, er lav og flat og med en høyde på opp til fire meter over havnivå. Det finnes for det meste bare gras og annen lav vegetasjon. I 1995 ble det registret én kokospalme på North.
North er hekkested for svartnakketerne, sotterne og brunnoddy. En av Seychellenes tre forekomster av hekkende rosenterne finnes her. Tidligere er det registrert at hinduterne har hekket på North. Strendene er ynglested for suppeskilpadde og karett.
Det er ingen fastboende på Africaøyene. Området er vernet, men er likevel utsatt for tyvjakt og ulovlig eggsanking.
Kongeriket Bayern
Kongeriket Bayern (tysk: Königreich Bayern) var en tysk stat som eksisterte fra 1806 til oppløsningen av de tyske monarkiene i 1918. Dagens Bayern er en fristat, og er en av delstatene i forbundsrepublikken Tyskland.
Kongehus
Da Karl Theodor av Bayern ble kurfyrste av Bayern 30. desember 1777 ble grunnlaget lagt for huset Wittelsbachs adgang til tronen i det senere kongedømmet.
Maximilian I av Bayern fra huset Wittelsbach ble valgt til Bayerns første konge i 1806 etter at freden i Pressburg året i forveien hadde akseptert hans krav om å bli konge over Bayern. Slik ble landets status endret fra å være et kurfyrstedømmet til å bli et kongedømme. Huset Wittelsbach var kongefamilie helt til monarkiet ble avskaffet etter første verdenskrig.
Utstrekning
Dagens Bayerns grenser ble i hovedsak etablert gjennom Paris-traktaten av 1814, hvor Bayern avsto blant annet Tirol og Vorarlberg til keiserdømmet Østerrike, men fikk i stedet Aschaffenburg og deler av Hessen-Darmstadt. Kongeriket Bayern var den nest største staten i Det tyske keiserriket, etter Kongeriket Preussen og har vært en del av Tyskland siden samlingen i 1871.
Konstitusjon
Kongeriket Bayerns konstitusjon ble proklamert 26. mai 1818. Statens parlament hadde to avdelinger, et overhus som besto av adelen og aristokratiet. herunder store landeiere, høyere embetsmenn og tronarvinger. Underhuset besto av representanter for mindre landeiere, byene og bønder. Protestantenes rettigheter ble sikret i konstitusjonen gjennom bestemmelser om religionsfrihet og at alle trosretninger var likestilte. Den første konstitusjonen var ikke heldig for kongen, da denne protesterte mot at hæren skulle sverge troskap til konstitusjonen i stedet for til kongen. Kongen henvendte seg til Kongeriket Preussen og keiserdømmet Østerrike for å få støtte, men disse ønsket ikke å blande seg inn i slike indre forhold. Men denne saken roet seg etter at kong Maximillian I døde i 1825 og kong Ludwig I overtok tronen.
Opphør
Da det tyske keiserriket brøt sammen i 1918 etter nederlaget i første verdenskrig, abdiserte den tyske keiseren sammen med de øvrige tyske monarkene. Den bayerske kongen Ludwig III av Bayern utstedte den såkalte Anifer Erklärung (etter slottet Anif) den 12. november og dette avsluttet Huset Wittelsbach på tronen i Bayern og dagens Fristaten Bayern ble opprettet som en forbundsstat innen Weimarrepublikken. Etter andre verdenskrig ble Fristaten Bayern en delstat i forbundsrepublikken Tyskland da denne ble opprettet i mai 1949.
D’Arros
D'Arros er ei øy i Amirantene, en øygruppe i Indiahavet. Den tilhører Seychellene. Øya har en befolkning på rundt 40.
Navn
D'Arros er oppkalt etter Jean-François d'Arros d'Argelos, ofte omtalt som baron d'Arros, Commandant de la Marine på Isle de France.
Geografi
Øya ligger 45 km vest for Desroches og 255 km sørvest for hovedøya Mahé på Seychellene. Arealet er på 1,5 km².